Tänu  lõõtspillifestivalile oli Rüütli tänav pillivingutajatega palistatud ja tee Müürilille täikale möödus praktiliselt tantsusammul. Kohale jõudes tabas kaitsetut laadalist aga klaustrofoobiline paanika, sest Genklubi oli otsast otsani (kuni suitsuruumini) kõrgetes kuhjades kõikmõeldavaid rõivaid täis topitud. Ootasin juba hetke, mil kirevate hilpude kõikemattev laviin hakkab treppi mööda tulema nagu kirjad Pratchetti-ekraniseeringus "Going Postal". Päris õudne.